สวัสดีค่ะ ดิฉันอยากปรึกษาเรื่องของแม่ค่ะ เมื่อไม่กี่ปีมานี้แม่มีอาการหลงลืมเกิดขึ้น อย่างเช่นนั่งคุยกันอยู่ดีๆ แม่ก็จำอะไรไม่ได้ ถามว่าตัวเองอยู่ที่ไหน มาทำอะไรที่นี่ พอเราอธิบายเสร็จก็จะถามประโยคเดิมซ้ำไปมาอยู่อย่างนั้น ทุกครั้งจะแก้ด้วยการพยายามทำให้แม่หลับ และพอตื่นขึ้นมาแม่ก็จะกลับมาปกติ จนถึงวันนี้ที่แม่เป็นอีกครั้ง แต่ครั้งนี้แม่มีอาการบ้านหมุน เวียนศรีษะแล้วอ้วก พออ้วกเสร็จแม่ก็มีอาการหลงลืม จำอะไรไม่ได้เหมือนเดิม อยากทราบว่าสาเหตุเกิดจากอะไรได้บ้างคะ เคยไปพบแพทย์ตอนที่มีอาการแรกๆ ที่โรงพยาบาลก็บอกว่าสมองแม่ปกติดี ช่วงนี้แม่ต้องอยู่บ้านคนเดียว กลัวอาการจะเป็นแล้วไม่มีใครดูแลค่ะ รบกวนขอคำแนะนำจากคุณด้วยนะคะ ขอบพระค่ะ
สวัสดีค่ะ อาการหลงลืมง่าย มีพฤติกรรมเปลี่ยนแปลงดังกล่าวมาในผู้สูงอายุนั้น อาจจะเกิดจาก โรคอัลไซเมอร์ซึ่งเป็นความเสื่อมในสมองชนิดหนึ่ง ความเหนื่อยล้าทางร่างกาย หรือเกิดจากโรคเช่นเรื่องของสมองขาดเลือดชั่วคราว หรือเส้นเลือดสมองตีบ แตก ตันไปบางส่วนก็เป็นได้ดังนั้นควรพาแม่ไปพบแพทย์เพื่อตรวจร่างกายทางระบบประสาทอย่างละเอียด และอาจจะต้องเอ็กซเรย์คอมพิวเตอร์ในสมองดูให้แน่ใจกรณีมีข้อบ่งชี้ ว่าไม่มีเส้นเลือดตีบหรือแตกในสมองค่ะ หากมีอาการคลื่นไส้ อาเจียนร่วมด้วยควรจะรีบพาไปเบื้องต้นควรหาผู้ดูแลมาอยู่ใกล้ชิดเท่าที่จะทำได้ให้มากที่สุด เพื่อลดการเกิดอุบัติเหตุจากพฤติกรรมเสี่ยงต่างๆเช่นการหลงเดินออกไปนอกบ้าน หรือหกล้มศีรษะกระแทกไปเป็นต้น และควรไปพบแพทย์ให้ได้การวินิจฉัยที่แน่ชัดเพื่อรับยาควบคุมอาการเช่นยาที่ช่วยให้นอนหลับได้มากขึ้น และลดความเลวร้ายของโรคลงได้บ้างค่ะ หากิจกรรมที่แม่ชอบและทำร่วมกัน เช่นการดูทีวี การออกกำลังกาย การทำอาหาร เป็นต้น